title: 2005/140/EB: 2004 m. kovo 30 d. Komisijos sprendimas, dėl pagalbos schemos tam tikroms Kastilijos ir Leono autonominės bendruomenės anglių pramonės įmonėms, Ispanijos paskirtos 2001 ir 2002 metams (pranešta dokumentu Nr. K(2004) 927) (Tekstas svarbus EEE)

text:
19.2.2005

               LT

               Europos Sąjungos oficialusis leidinys

               L 48/30

      KOMISIJOS SPRENDIMAS

   2004 m. kovo 30 d.
   dėl pagalbos schemos tam tikroms Kastilijos ir Leono autonominės bendruomenės anglių pramonės įmonėms, Ispanijos paskirtos 2001 ir 2002 metams
   (pranešta dokumentu Nr. K(2004) 927)
   (tik tekstas ispanų kalba yra autentiškas)
   (Tekstas svarbus EEE)
   (2005/140/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį, ypač į jos 88 straipsnio 2 dalies 1 pastraipą,
   paprašiusi suinteresuotąsias šalis pateikti savo pastabas, kaip tai numatyta šiuose straipsniuose (1), ir į jas atsižvelgusi,
   kadangi:
   1.   Procedūra

               (1)

               2000 m. birželio 19 d. raštu, Komisijos užregistruotu Nr. N/776/2000, Ispanija pateikė Komisijai skatinančiųjų priemonių projektą Kastilijos ir Leono autonominės bendruomenės kasykloms. Į priemonių projektą, skirtą kasybos pramonei, buvo įtrauktos kai kurios pagalbos anglių pramonei sistemos, kaip tai numatyta 1993 m. gruodžio 28 d. Komisijos sprendime Nr. 3632/93/EAPB, nustatančiame Bendrijos valstybės pagalbos anglių pramonei taisykles (2).

               (2)

               2000 m. birželio 19 d. Ispanija pranešė Komisijai, kad nurodoma pagalba, kurią nori suteikti Kastilijos ir Leono Autonominė Bendruomenė, būtų derinama su Ispanijos valstybės vyriausybės teikiama pagalba.

               (3)

               Komisijai per tris mėnesius nepareiškus savo požiūrio šiuo klausimu, Ispanija 2000 m. rugsėjo 25 d. laišku jai pranešė apie savo ketinimą pavesti kompetentingoms institucijoms šių priemonių taikymą, jei, kaip numatyta Sprendimo Nr. 3632/93/EAPB 9 straipsnio 4 dalies nuostatose, per penkiolika darbo dienų po šio pranešimo nebus priimtas joks sprendimas.

               (4)

               2002 m. liepos 17 d. laišku Komisija paprašė Ispanijos ją informuoti apie Kastilijos ir Leono regioninės vykdomosios valdžios suteiktą pagalbą anglių pramonės įmonėms 2000, 2001 ir 2002 metais ir nurodyti pagalbą gavusias įmones, pagalbos sumas ir jos tikslą bei klasifikaciją pagal Sprendime Nr. 3632/93/EAPB numatytas kategorijas. Šioje informacijoje Ispanija taip pat turėtų nurodyti ryšį tarp šios pagalbos ir tikslų bei 2 straipsnyje nustatytų bendrų kriterijų ir su Ispanijos Komisijai pagal Sprendimo Nr. 3632/93/EAPB 8 straipsnį pateiktais planais.

               (5)

               2002 m. rugsėjo 5 d. laišku Ispanija informavo Komisiją apie Kastilijos ir Leono autonominės bendruomenės anglių kasybos įmonėms suteiktą pagalbą 2000, 2001 ir 2002 metais. Ispanija šį pranešimą pateikė pagal 1999 m. kovo 22 d. Tarybos reglamente (EB) Nr. 659/1999 (3), nustatančiame išsamias EB Sutarties 93 straipsnio taikymo taisykles, numatytą tvarką. Pranešime Ispanija darė nuorodą į Sprendimą Nr. 3632/93/EAPB, nors šis sprendimas ir EAPB Sutartis nustojo galioti 2002 m. liepos 23 d.

               (6)

               2003 m. vasario 19 d. laišku Komisija pranešė Ispanijai apie savo sprendimą inicijuoti procedūrą, numatytą EB Sutarties 88 straipsnio 2 dalyje prieš pagalbos tyrimams ir taikomajai veiklai, aplinkos apsaugai, mokymui ir saugai priemones. Sprendimu taip pat buvo pradėta procedūra prieš pagalbos, skirtos padengti išskirtinėms išlaidoms, priemonę, bet į šį sprendimą jos nėra įtrauktos.

               (7)

               Komisijos sprendimas inicijuoti procedūrą buvo paskelbtas Europos Bendrijų oficialiajame leidinyje
                   (4). Komisija paskatino suinteresuotąsias šalis pateikti savo pastabas dėl šios pagalbos (priemonės).

               (8)

               Suinteresuotosios šalys nepateikė jokių pastabų. 2003 m. kovo 21 d., 2003 m. balandžio 9 d. ir 2003 m. gruodžio 12 d. Ispanija pateikė papildomos informacijos.

         2.   Detalus pagalbos aprašymas
   2.1.   Pagalbos tipai

               (9)

               Pagalbos tipai yra tokie:

                           a)

                           pagalba tyrimams ir taikomajai veiklai numatyta Komisijos sprendimo Nr. 3632/93/EAPB 6 straipsnyje;

                           b)

                           pagalba aplinkos apsaugai numatyta Komisijos sprendimo Nr. 3632/93/EAPB 7 straipsnyje;

                           c)

                           pagalba kasybos sektoriaus darbuotojų mokymui;

                           d)

                           pagalba kasybos saugai.

         2.2.   Teisinis pagrindas

               (10)

               Minėta pagalba remiasi šiais teisės aktais: 2000 m. spalio 20 d. (pagalba 2000 metams), 2000 m. gruodžio 19 d. (pagalba 2001 metams), 2001 m. gruodžio 19 d. (pagalba 2002 metams) Regiono pramonės, prekybos ir turizmo tarybos sprendimais dėl skatinamųjų priemonių skyrimo kasybos pramonei.

         2.3.   Pagalbos gavėjai

               (11)

               Kad būtų skatinamas ir plečiamas anglių naudojimas, pagalbą gali gauti visos kasybos įmonės (didelės, smulkios ir vidutinės įmonės) ir Sprendime Nr. 3632/93/EAPB numatytos Kastilijos ir Leono autonominės bendruomenės anglių įmonių asociacijos. Numatyta, kad pagalbą galėtų gauti apytikriai 50 įvairių įmonių ir subjektų.

               (12)

               Kastilijos ir Leono autonominė bendruomenė gali gauti 87 straipsnio 3 pastraipos a punkte minimą pagalbą ir buvo priskirta prie regionų, galinčių gauti pagalbą 2000–2006 metų laikotarpiu.

         2.4.   Biudžetas

               (13)

               Pagalbai, apie kurią buvo pranešta, finansuoti buvo numatytos tokios sumos:

                                       —

                                       2001 m.

                           9 015 181,56 EUR (1 500 000 000 ESP),

                                       —

                                       2002 m.

                           9 015 181,56 EUR (1 500 000 000 ESP),

                           Iš viso:

                           18 030 363,12 EUR (3 000 000 000 ESP).

         2.5.   Schemos taikymo trukmė

               (14)

               Schema nustoja galioti 2002 m. liepos 23 d.

         2.6.   Pagalbos tikslas

               (15)

               Dėl pagalbos tikslų 15–18 konstatuojamosiose dalyse yra numatytos priemonės, ypač pagalba tyrimams ir taikomajai veiklai, kurios tikslas yra:

                           —

                           skatinti tyrimų ir taikomosios veiklos projektų įgyvendinimą įmonėse, niekada nevykdžiusiose tokios veiklos ir jų pažangą įmonėse, kuriose paprastai tokie projektai vykdomi,

                           —

                           gerinti darbo saugos ir sveikatos sąlygas kasyklose,

                           —

                           kuo geriau naudoti kasyklų atsargas ir išteklius gerinant eksploatavimo metodus ir dėl to gaunant didesnę naudą,

                           —

                           skatinti technologijų inovacijas, mažinančias neigiamas eksploatavimo pasekmes aplinkai,

                           —

                           skatinti naujausių technologijų taikymą, kad būtų didinama pridėtinė produkto vertė, padėti jam patekti į naujas rinkas ar padidinti produktyvumą,

                           —

                           tobulinti technologijas, kurios gali būti taikomos mineralinių medžiagų eksploatavimui, apdirbimui ir naudojimui skirtiems įrenginiams ir projektams.

                     Turima omenyje prioritetiniai projektai, kuriems gali būti taikoma ši pagalbos schema ir kurie atitinka kai kuriuos iš šių tikslų:

                           —

                           nelaimingų atsitikimų, katastrofų, sprogimų, gaisrų ir kitos rizikos sumažinimas bei rimtų ir dažnų nelaimingų atsitikimų priežasčių panaikinimas,

                           —

                           technikos būklės tikrinimas prieš kasybos pramoninių ir mokslinių tyrimų veiklą.

               (16)

               Pagalba aplinkos apsaugai yra tokia:

                           —

                           kasybos ir metalurgijos padaromos žalos aplinkai mažinimas,

                           —

                           aplinkos atkūrimas dėl anksčiau vykdytos kasybos veiklos nukentėjusiose zonose,

                           —

                           mineralinių medžiagų ir metalų, sustumtų į gargažės krūvas, perdirbimas.

                     Pagal šią schemą prioritetiniais projektais, kuriems gali būti taikoma ši pagalbos sistema, laikomi projektai, siekiantys kurių nors iš šių tikslų:

                           —

                           įmonių į atmosferą ir tekantį vandenį išmetamų medžiagų kokybės gerinimas, kad tai atitiktų privalomus nuostatus, taikomus aplinkos apsaugai, jei šios instaliacijos pradėjo veikti mažiausiai prieš dvejus metus iki šių nuostatų įsigaliojimo,

                           —

                           žymus aplinkos apsaugos lygio pakėlimas, kaip numatyta kasybos įmonėms privalomuose reikalavimuose,

                           —

                           korekcinių priemonių aplinkai, kuriai jau padaryta žala, plėtojimas,

                           —

                           technologinių tyrimų ir projektų, padedančių mažinti žalą, kurią aplinkai daro kasybos ir metalurgijos veikla, rengimas.

               (17)

               Pagalba žmonių, dirbančių kasybos sektoriuje, mokymui remiasi mokymo projektais ir veikla, kurių pagrindinis tikslas yra suteikti sektoriaus darbuotojams gerą techninę kvalifikaciją, kad kasyklose sumažėtų nelaimingų atsitikimų.

               (18)

               Pagalba kasybos saugai yra investavimo projektai, skirti kelti kasyklų įrangos saugos lygį, kad jis viršytų minimalų taikomų nuostatų reikalaujamą lygį.

         2.7.   Pagalbos formos:

               (19)

               Teikiamos pagalbos forma yra negrąžintina subsidija.

         2.8.   Tinkamos finansuoti sąnaudos

               (20)

               20–23 konstatuojamosiose dalyse apibrėžta pagalba, ypač toliau minima pagalba tyrimams ir taikomajai veiklai, atitinka tinkamas finansavimui sąnaudas:

                           a)

                           personalo sąnaudos (mokslininkai, technikai ir kitas papildomas pagalbinis personalas, užsiimantis tik tyrimais). Šios sąnaudos subsidijuojamos atsižvelgiant į realų subsidijuojamai tyrimų ir taikomajai veiklai skirtą laiką;

                           b)

                           nuolat tik tyrimams naudojamos įrangos, inventoriaus, sklypų ir patalpų išlaidos (išskyrus perdavimo komerciniu pagrindu atveju). Gali būti finansuojamos naujo ar iš pirmų asmenų įsigyto nekilnojamojo turto, esančio Kastilijos ir Leono regione, įsigijimo išlaidos. Šis nekilnojamasis turtas ir įranga bei būtina pagalbinė įranga ir prietaisai, kad nuolat gerai veiktų, turės būti naudojami tik tyrimams ir taikomajai veiklai (išskyrus perdavimo už atlygį atveju);

                           c)

                           sąnaudos konsultacijoms ir kitoms panašaus pobūdžio paslaugoms, reikalingoms tik tyrimams (įskaitant tyrimus, technikos žinias, patentus ir kt.) ir įgytoms iš kitų šaltinių. Visos šios sąnaudos yra tinkamos finansuoti, jei gali būti įrodytas jų tiesioginis ir būtinas ryšys su tyrimais ir taikomąja veikla;

                           d)

                           bendro pobūdžio papildomos išlaidos, tiesiogiai susijusios su tyrimais. Visos šios sąnaudos yra tinkamos finansuoti, jei gali būti įrodytas jų tiesioginis ir būtinas ryšys su tyrimais ir taikomąja veikla;

                           e)

                           kitos eksploatavimo išlaidos (pavyzdžiui, įranga, reikmenys ir kiti panašūs produktai), tiesiogiai susijusios su tyrimais. Visos šios sąnaudos yra tinkamos finansuoti, jei gali būti įrodytas jų tiesioginis ir būtinas ryšys su tyrimais ir taikomąja veikla.

               (21)

               Į leistiną pagalbą aplinkos apsaugai įeina papildomos investicijų į sklypus, pastatus, prietaisus ir įrangą, būtiną aplinkos apsaugos tikslams įgyvendinti, sąnaudos.

               (22)

               Į leistiną pagalbą kasybos sektoriaus darbuotojų mokymui įeina mokymo personalo sąnaudos, besimokančiųjų transporto išlaidos, įrankių ir įrangos naudojimo ir amortizacijos išlaidos (atsižvelgiant į tai, kiek jie buvo naudojami tik mokymo projektui) ir kitos personalo sąnaudos, neviršijančios bendros jau minėtų sąnaudų sumos.

               (23)

               Pagalbą kasybos saugai sudaro:

                           a)

                           įrenginių, skirtų pagerinti kasyklų įrangos saugą, įsigijimas;

                           b)

                           išlaidos įrangos ir ja besinaudojančių darbuotojų saugos gerinimui;

                           c)

                           tyrimai, padedantys gerinti kasyklų įrangos saugą.

         2.9.   Pagalbos intensyvumas

               (24)

               Pagalbos intensyvumas, pirmiausia pagalbos, skirtos tyrimams ir taikomajai veiklai, yra minimas 24–27 konstatuojamosiose dalyse. Jis reiškia bendrąją toliau nurodytą pagalbos tyrimams ir taikomajai veiklai sumą:

                           —

                           pramoniniams moksliniams tyrimams iki 60 % tinkamų finansuoti investicijų ir išlaidų. Jei pagalbos prašo mažoji ar vidutinė įmonė, pagalbos suma galės sudaryti 70 % tinkamų finansuoti projekto sąnaudų,

                           —

                           technikos būklės patikrinimams, prieš pradedant kasybos pramoninius mokslinius tyrimus, didžiausia priimtina suma yra 75 % tinkamų finansuoti projekto sąnaudų.

               (25)

               Didžiausias pagalbos intensyvumas aplinkos apsaugos projektams galės pasiekti didžiausius leistinus procentinius santykius įgyvendintam investavimui, kurie numatyti 2000–2006 metų regioninės pagalbos sąraše, kuriam Europos Komisija pritarė laikydamasi sprendimo II priedo nuostatų. Mažosioms ir vidutinėms įmonėms prie pagalbos sumos galės būti pridėti tokie procentiniai dydžiai:

                           —

                           15 % bendrųjų tinkamų finansuoti sąnaudų; pagalbai investicijoms, padedančioms įmonėms prisitaikyti prie naujų privalomų standartų, susijusių su aplinkos apsauga,

                           —

                           20 % bendrųjų tinkamų finansuoti sąnaudų; pagalbai investicijoms, leidžiančioms pasiekti aukštesnį, nei reikalauja privalomi standartai, aplinkos apsaugos lygį,

                           —

                           20 % bendrųjų tinkamų finansuoti sąnaudų; pagalbai investicijoms, gerinančioms aplinkos apsaugos lygį įmonėse, priklausančiose sektoriams, kurie neturi privalomų standartų.

               (26)

               Didžiausia pagalbos kasybos sektoriaus darbuotojų mokymui bendroji suma yra 80 % tinkamų finansuoti sąnaudų.

               (27)

               Didžiausia pagalbos projektams, skirtiems gerinti kasybos saugai, bendroji suma galės siekti 100 % tinkamų finansuoti sąnaudų.

         2.10.   Pagalbos kaupimas:

               (28)

               Visų tipų pagalbą, numatytą pagal šią sistemą, bus galima jungti su bet kuria kita valstybine pagalba, skirta kitam tikslui, jei bus neviršyta didžiausia suma, nustatyta sprendime dėl pagalbos sistemos. Pagalbų, skiriamų remiantis sistema, kurios buvo gautos atskirai ar kartu su kitomis skatinamosiomis priemonėmis, subsidijomis ar pagalbomis iš kitų administracinių įstaigų ar kitų valstybinių arba privačių, nacionalinių ar tarptautinių subjektų, suma jokiu būdu negali viršyti investicijų, išlaidų ar veiklos, kurią vykdys pagalbos gavėjas, sąnaudų.

               (29)

               Pagalbos jungimas aptariamas 29–32 konstatuojamosiose dalyse. Pagalba tyrimų ir taikomosios veiklos projektams galės būti jungiama su bet kuria kita valstybine pagalba, skirta tam pačiam tikslui ir galutiniam rezultatui. Kai pagalba bus jungiama, valstybės finansavimas neturės viršyti didžiausios leistinos 75 % tinkamų finansuoti sąnaudų sumos.

               (30)

               Pagalba aplinkos apsaugos projektams bus jungiama su bet kuria kita valstybine pagalba, skirta tam pačiam tikslui ir galutiniam rezultatui, tačiau šių pagalbų bendra suma neturi viršyti ribų, minimų Ispanijos ministerijos nutarimo dėl skaičiavimo būdų 6.1 pastraipos b punkte.
               Grynosios subsidijos ekvivalento forma pagalba gali pasiekti didžiausią procentinį santykį įgyvendintoms investicijoms, kaip tai numatyta regioninės pagalbos 2000–2006 metų laikotarpiui sąraše, kuriam pritarė Europos Komisija, arba:

                           —

                           35 % Burgui ir Valjadolidui,

                           —

                           37 % Palencijai ir Segovijai,

                           —

                           40 % kitoms provincijoms.

                           —

                           Šis procentinis santykis galės būti padidintas daugiausia 15 % bendrosios sumos, jei pagalba skiriama mažai arba vidutinei įmonei.

                     Smulkioms ir vidutinėms įmonėms pirmiau nurodyta pagalbos suma galės būti padidinta tokiais procentiniais santykiais:

                           —

                           15 % bendrųjų tinkamų finansuoti sąnaudų; pagalbai investicijoms, padedančioms įmonėms prisitaikyti prie naujų privalomų standartų, susijusių su aplinka,

                           —

                           20 % bendrųjų tinkamų finansuoti sąnaudų; pagalbai investicijoms, leidžiančioms pasiekti aukštesnį, nei reikalauja privalomi standartai, aplinkos apsaugos lygį,

                           —

                           20 % bendrųjų tinkamų finansuoti sąnaudų; pagalbai investicijoms, gerinančioms aplinkos apsaugos lygį įmonėse, priklausančiose sektoriams, kurie neturi privalomų standartų.

               (31)

               Pagalba kasybos sektoriaus darbuotojų mokymui gali būti jungiama su bet kuria kita valstybine pagalba, siekiančia to paties tikslo ir galutinio rezultato, jei bendra pagalbos suma neviršija didžiausios galimos sumos, minimos Ispanijos ministerijos nutarimo dėl skaičiavimo būdų 6.1 pastraipos c punkte, arba 100 % tinkamų finansuoti sąnaudų.

               (32)

               Pagalba kasybos saugai:

                           Pagalba kasybos saugos projektams gali būti jungiama su bet kuria valstybine pagalba, skirta tiems patiems tikslams ir galutiniam rezultatui, su sąlyga, kad visų pagalbų suma neviršytų ribų, minimų Ispanijos ministerijos nutarimo dėl skaičiavimo būdų 6.1 pastraipos b punkte, arba 100 % tinkamų finansuoti sąnaudų.

         3.   Ispanijos komentarai

               (33)

               Ispanija pateikė Komisijai papildomos informacijos ir argumentų, susijusių su pagalbos sistema, kurių pagrindiniai elementai yra toliau išvardyti.

               (34)

               Pranešimas apie pagalbos sistemą 2001 ir 2002 metams buvo teisingas ir išsamus. Komisijai buvo pateikta visa būtina informacija. Todėl, Ispanijos nuomone, inicijuoti procedūrą nebuvo būtina. Suteikta pagalba turėjo būti laikoma realiai egzistuojančia pagalba. Ispanija prašo baigti procedūrą ir priimti palankų sprendimą. Ji mano, jog tai, kad Komisija savo pastabas apie pranešimą pateikė tik 2002 m. liepos 17 d., prieštarauja geros administracijos ir teisinio saugumo principams.

               (35)

               Kastilijos ir Leono autonominė bendruomenė niekada nesiekė taikyti nesuderinamos su bendrąja rinka sistemos. Bendruomenė veikė tikrai sąžiningai ir jos veikla buvo visiškai skaidri. Kadangi Komisija nereagavo į pranešimą, Kastilijos ir Leono autonominė bendruomenė galėjo padaryti logišką išvadą, kad sistema yra suderinama su bendrąja rinka ir kad ji gali būti taikoma.

               (36)

               Ispanijos nuomone, priemonės nesuteikia anglių kasybos įmonėms jokio pranašumo, nes jos yra skirtos padengti išskirtinėms išlaidoms, susijusioms su restruktūrizavimu. Pagalba tyrimams ir taikomajai veiklai, aplinkos apsaugai, mokymui ir kasybos saugai atitinka valstybės pagalbos sistemas. Pagalbos tyrimams ir taikomajai veiklai klausimu Ispanija patvirtino, kad pramoninių tyrimų apibrėžimas atitiko Bendrijos nuostatų dėl valstybės pagalbos tyrimams ir taikomajai veiklai I priedo apibrėžimą.

               (37)

               Aplinkos apsaugos klausimu Ispanija pateikė Komisijai papildomos informacijos apie įvairias pagalbos kategorijas, nacionalines ir Bendrijos normas, kurių reikia laikytis, pagalbą gavusias anglies kasyklas ir sąnaudų, skirtų užterštos pramoninės įrangos atkūrimui, specifikaciją. Ispanija detaliai apibūdino pagalbos priemones. Ispanija patvirtino, kad siekiant, jog pagalba, kuri sudarė 15 % leistinų sąnaudų, atitiktų naujus standartus, ji griežtai apsiribojo tik aplinkos apsaugos tikslais. Skaičiuojant grynąją pagalbos sumą atsižvelgiama į naudą, gautą investuojant. Skaičiuojant sąnaudas, kurioms gali būti suteikta pagalba, atsižvelgiama į didžiausią galimą atkurtų zonų vertę.

               (38)

               Pagalbos mokymui klausimu, Ispanijos nuomone, subsidijų sumos buvo labai mažos, todėl negalėjo iškreipti konkurencijos. Pagalbos kasyklų saugai klausimu Ispanija pabrėžia, kad kasyklų sauga ne visada yra pakankama ir kad nuo šiol būtina skirti šiai sričiai pagalbą. Su sauga susijusios sąnaudos yra išskirtinės ir jos yra tinkamos finansuoti.

               (39)

               Ispanija pataisė keletą sumų, kurios buvo paskirtos įvairioms anglių įmonėms. Prieš tai pateiktuose skaičiuose buvo įsivėlę keletas klaidų.

         4.   Pagalbos sistemos vertinimas

               (40)

               Komisija apsiriboja įvertindama pagalbos priemones, susijusias su tyrimais ir taikomąja veikla, aplinkos apsauga, mokymu ir sauga. Dėl pagalbos priemonių, skirtų padengti išskirtinėms išlaidoms, kurios taip pat buvo numatytos 2003 m. vasario 19 d. sprendime, kuriuo remiamasi pradedant šią tyrimo procedūrą, bus priimtas kitas sprendimas. Nors šis sprendimas vertina pagalbos sistemą, kadangi Ispanija jau yra suteikusi pagalbą, Komisija paminės ir konkrečius atvejus.

         4.1.   Tarybos reglamento (EB) Nr. 1407/2002 taikymas

               (41)

               2003 m. liepos 23 d. nustojus galioti EAPB sutarties ir Sprendimo Nr. 3632/1993/EAPB nuostatoms, nurodomų priemonių suderinamumas turi būti vertinamas remiantis 2002 m. liepos 23 d. Tarybos reglamentu (EB) Nr. 1407/2002 dėl valstybės pagalbos anglių pramonei (5). Šio reglamento 14 straipsnio 2 dalis netaikoma.

               (42)

               Kiekvienu atveju perėjimas nuo EAPB Sutarties prie EB Sutarties, nesukelia prieštaravimų analizuojant Kastilijos ir Leono autonominės bendruomenės suteiktą pagalbą. Tarybos reglamento (EB) Nr. 1407/2002 ir Sprendimo Nr. 3632/1993/EAPB nuostatos yra beveik identiškos, todėl EAPB Sutartimi paremtų teisės aktų peržiūra neduotų kitokio rezultato.

         4.2.   87 straipsnio 1 dalies taikymas

               (43)

               Siekiant nuspręsti, ar sistemos priemonės atitinka Sutarties 87 straipsnio 1 dalyje apibrėžtą pagalbą, reikėtų nustatyti, ar jos palaiko tam tikras įmones, ar pagalbą teikia valstybės narės iš valstybinių fondų, ar šios priemonės iškraipo arba gali iškraipyti konkurenciją ir ar jos gali daryti poveikį valstybių narių tarpusavio prekybai.

               (44)

               Pirmoji 87 straipsnio 1 dalies sąlyga susijusi su galimybe, kad priemonės bus skirtos palaikyti tam tikrus pagalbos gavėjus. Būtina nustatyti, visų pirma, ar pagalbą gaunančioms įmonėms suteikiamas ekonominis pranašumas ir, antra, ar šis pranašumas suteikiamas tam tikram įmonės tipui. Pagalba jos gavėjams suteikia akivaizdžių ekonominių pranašumų, nes ji yra tiesioginė subsidija, padengianti esamas išlaidas, kurias būtų turėjusi mokėti įmonė. Beje, šios priemonės yra skirtos tik Kastilijos ir Leono autonominės bendruomenės įmonėms. Todėl jomis palaikomos tam tikros įmonės, o ne jų konkurentai. Kitaip sakant, jos yra selektyvios.

               (45)

               Antroji 87 straipsnio sąlyga susijusi su valstybės narės arba iš jos valstybinių išteklių suteikta pagalba. Šiuo konkrečiu atveju įrodoma, kad egzistuoja valstybiniai fondai, nes priemonė faktiškai finansuojama iš valstybinio regioninės valdžios institucijos biudžeto.

               (46)

               Laikantis Sutarties 87 straipsnio 1 dalies trečiosios ir ketvirtosios sąlygų, pagalba neturi iškraipyti konkurencijos nei leisti atsirasti konkurencijos iškraipymo ar jos poveikio valstybių narių tarpusavio prekybai galimybėms. Bet šiuo konkrečiu atveju priemonės gali iškraipyti konkurenciją, nes sustiprina pagalbą gaunančių įmonių finansinę padėtį ir veiklos galimybes jų konkurentų atžvilgiu, kurie negauna tokios pačios paramos. Nors ir Bendrijos vidaus anglių rinka labai siaura ir minimos įmonės produkcijos neeksportuoja, nacionalinei produkcijai tai naudinga, nes kitose valstybėse narėse įsikūrusios įmonės turi mažiau galimybių eksportuoti savo produkciją į Ispanijos rinką. Be to, šios priemonės taip pat iškraipo konkurenciją ir daro poveikį prekybai tarp valstybių narių, nes prie jų gali būti pridedamos kitos Ispanijos vyriausybės leidžiamos priemonės.

               (47)

               Dėl pirmiau išvardytų priežasčių sąlygos, numatytos Sutarties 87 straipsnio 1 dalyje, atitinka analizuojamas priemones, kurios galės būti laikomos suderinamomis su bendrąja rinka tik tuo atveju, jei atitiks vienos iš Sutartyje numatytų išimčių sąlygas.

               (48)

               Sutartyje numatytos šių trijų pagalbos kategorijų išimtys apibrėžtos Tarybos reglamento Nr. 1407/2002 3 straipsnio numeruotose dalyse.

                           —

                           Bendrijos nuostatai dėl valstybės pagalbos tyrimams ir taikomajai veiklai (Komunikatas 96/C 45/06 (6), iš dalies pakeistas 1998 m. vasario 15 d. komunikatu 98/C 48/02 (7) ir 2002 m. gegužės 8 d. komunikatu 2002/C 111/03 (8)),

                           —

                           Bendrijos nuostatai dėl valstybės pagalbos aplinkos apsaugai (2001 m. vasario 3 d. komunikatas 2001/C 37/03 (9)),

                           —

                           2001 m. sausio 12 dienos Komisijos reglamentas (EB) Nr. 68/2001 dėl EB sutarties 87 ir 88 straipsnių taikymo pagalbai mokymui (10).

         4.3.   Pranešimai apie pagalbą

               (49)

               Vadovaudamasi Sprendimo Nr. 3632/93/EAPB 8 straipsniu dėl pranešimo apie pagalbą, kurią valstybės narės nori suteikti anglių pramonei, Ispanija 1998 m. kovo 31 d. pateikė Komisijai savo Modernizavimo, racionalizavimo, restruktūrizavimo ir veiklos apimties sumažinimo 1998–2002 metais planą, kuris rėmėsi 1998–2002 m. planu, skirtu anglių pramonei ir kasybos regionų alternatyviajai plėtrai. 1998 m. birželio 3 d. Sprendimu Nr. 98/637/EAPB (11) Komisija jam pritarė. Šiame plane Ispanijos vyriausybė numato įvairią finansinę pagalbą, kad remiantis šiais planais būtų padengta Sprendimo Nr. 3632/93/EAPB 3, 4 ir 5 straipsniuose numatyta pagalba.

               (50)

               Pagal Reglamento (EB) Nr. 1407/2002 9 straipsnio 10 dalį, sutampančią su Sprendimo Nr. 3632/93/EAPB 9 straipsnio 1 dalimi, valstybės narės turi pranešti apie bet kokią finansinę pagalbą, kurią ji planuoja suteikti anglių pramonės įmonėms per ateinančius metus. 2000 m. birželio 19 d. laišku Ispanija pranešė Komisijai apie pagalbos priemones. Komisija nepareiškė pastabų, prieštaraujančių pranešimui, per Sprendimo Nr. 3632/93/EAPB 9 straipsnio 4 dalyje numatytą laikotarpį. Todėl pagalba, skirta 2000 m., laikoma leistina. Tokios buvo 2003 m. vasario 19 d. sprendimo, kuriuo Komisija inicijavo formalią tyrimo procedūrą, išvados. Tačiau 2003 m. vasario 19 d. sprendimo išvadose taip pat teigiama, kad Ispanija neįvykdė savo įsipareigojimų iš anksto pranešti apie pagalbą 2001 ir 2002 metais. Todėl pagalba, kurią Kastilijos ir Leono autonominė bendruomenė suteikė 2001 ir 2002 metais ir kuri yra nurodyta 2002 m. rugsėjo 5 d. Ispanijos pranešime, turi būti laikoma pagalba, apie kurią nebuvo pranešta.

         4.4.   Pagalbos tyrimams ir taikomajai veiklai vertinimas

               (51)

               Komisija, remdamasi Bendrijos nuostatais dėl valstybės pagalbos tyrimams ir taikomajai veiklai, išanalizavo šias pagalbos priemones. Per laikotarpį, kai buvo teikiama pagalba, šie nuostatai yra įtraukti į šiuos Komisijos komunikatus: 1996 m. vasario 17 d. komunikatą 96/C 45/06, 1998 m. vasario 13 d. komunikatą 98/C 48/02 ir 2002 m. gegužės 8 d. komunikatą 2002/C 111/03.

               (52)

               Turima galvoje ši pagalba:

                           (eurais)

                           Dosjė

                           Metai

                           Įmonė

                           Pagalba

                           186/01

                           2001

                           Carbones de Arlanza SA

                           14 514,44

                           136/02

                           2002

                           Alto Bierzo SA

                           133 829,29

                     Dėl pagalbos tyrimams ir taikomajai veiklai, kurią suteikė Kastilijos ir Leono regioninė vykdomoji valdžia, buvo organizuotas atviras konkursas. Pagalbos tikslas yra skatinti anglių pramonės plėtrą ir užtikrinti geriausias saugos sąlygas. Tačiau ji neturi iškreipti prekybos sąlygų ar prieštarauti bendriesiems interesams.

               (53)

               Finansuojamų projektų tikslas yra įgyti naudingų žinių naujiems kasybos būdams plėtoti ir egzistuojančių būdų apčiuopiamam pagerinimui. Šie projektai buvo atrinkti, įvertinus jų galimybes pagerinti techninį ar mokslinį aspektą ir organizuoti kasybos arba bet kurį kitą su ja susijusios technologijos procesą. Jie taip pat skirti metodo arba technologijos taikymui ir jos veiksmingumo didinimui. Priemonė nebuvo skirta praktiniams bandymams subsidijuoti. Šie projektai turės lemiamos reikšmės ieškant naujų išeičių. Ispanijos administracija norėjo įgyvendinti arba pagreitinti šiuos pokyčius, kurie yra svarbūs vyriausybės tikslų (veiksmingesnės ir konkurencingesnės kasybos pramonės) įgyvendinimui, kurių nebūtų buvę galima pasiekti dideliu mastu be vyriausybės finansinės pagalbos. Atsižvelgdama į šiuos teiginius, Komisija mano, kad ši veikla atitinka pramoninių tyrimų apibrėžimą, pateiktą Bendrijos nuostatų dėl valstybės pagalbos tyrimams ir taikomajai veiklai I priede. Galutiniai šių tyrimų rezultatai bus panaudoti naujų ir pakeistų kasybos būdų projektams kurti.

               (54)

               Tinkamos finansuoti išlaidos atitinka nuostatų II priedo išlaidų apibrėžimą. Pagalbos intensyvumas yra silpnas ir abiem atvejais pagalba suteikta mažoms ir vidutinėms įmonėms. Intensyvumas neperžengia nuostatų 5 dalyje numatytų ribų. 6 dalyje numatyta, kad pagalba turi skatinti kasybos įmones įgyvendinti papildomą veiklą, susijusią su tyrimais ir taikomąja veikla, ir skatinti jos imtis įmones, kurios niekada tokios veiklos nevykdė. Kadangi pagalbą gali gauti mažos ir vidutinės įmonės, Komisija, remdamasi Bendrijos nuostatų 6.4 punktu, daro prielaidą, kad pagalba yra būtina skatinamoji priemonė.

               (55)

               Taigi Komisija daro išvadą, kad pagalbos tyrimams ir taikomajai veiklai sistema atitinka nuostatus.

         4.5.   Pagalbos aplinkos apsaugai vertinimas

               (56)

               Komisija šį priemonės tipą analizuoja pagal Bendrijos nuostatus dėl aplinkai skirtos valstybės pagalbos.

               (57)

               Remdamasi Ispanijos pateikta informacija, Komisija sprendžia, kad vienas iš pagalbos sistemos tikslų yra pagalba mažoms ir vidutinėms įmonėms prisitaikyti prie naujų Bendrijos taisyklių per trejų metų laikotarpį nuo šių naujų privalomų taisyklių priėmimo, pagalba investicijoms, kai būtinos Bendrijos taisyklės neegzistuoja, ir pagalba investicijoms, kai reikia prisitaikyti prie griežtesnių už galiojančius Bendrijos standartus nacionalinių taisyklių. Sistema leidžia iki 15 % pagalbą bendrosioms tinkamoms finansuoti išlaidoms, ir tai atitinka reglamento nuostatas. Komisija mano, kad šios investicijos atitinka nuostatų E.1.6 skyrių. Vandens taršos problemai spręsti būtinos investicijos vandens iš apleistų kasyklų tekėjimui kontroliuoti. Šiomis investicijomis siekiama kontroliuoti požeminius gruntinius vandenis, išvengti potvynių ir prisidėti prie nepavojingos drenažo vandens cirkuliacijos. Šie vandenys turi atitikti Ispanijos įstatymuose numatytus kokybės standartus. Komisijos nuomone, nustatant investicijų finansavimui priimtinas sąnaudas, numatyta, kad iš investicijų gauta nauda turi būti įtraukta skaičiuojant grynąją pagalbos vertę, kaip numatyta nuostatų 37 punkte. Pagal nuostatų 38 punktą skaičiuojant tinkamas finansuoti sąnaudas, atsižvelgiama į galimą atkurtų zonų vertės padidėjimą. Sąnaudos, kurios yra tinkamos finansuoti atkuriant kasyklas, apsiriboja kasyklų, įskaitant personalą, įrankius ir įrangos, būtinos siekiant išvengti dujų ir skysčių išmetimo iš požeminių eksploatavimo vietų, ir patekti į pavojingas kasyklas, nuo taršos apsaugoti vandens sroves, bei atnaujinti gargažės krūvas, amortizacijos sąnaudomis. Šiuo atveju sistema atitinka nuostatų 36 straipsnį.

               (58)

               Kastilija ir Leonas suteikė tokią pagalbą:

                           (eurais)

                           Dosjė

                           Metai

                           Įmonė

                           Pagalba

                           17/01

                           2001

                           M.S.P.

                           580 027,42

                           477/01

                           2001

                           Mina la Sierra

                           5 395,65

                           607.1/01

                           2001

                           Carbones San Isidro y María

                           8 106,12

                           17/02

                           2002

                           M.S.P.

                           136 450,88

                     Ji susijusi su eksploatavimo vietų po atviru dangumi aplinkos atkūrimui, o 607.1/01 dosjė atveju – su investavimu į transformavimo punktą ir elektros liniją.

               (59)

               Išanalizavusi Ispanijos pateiktą informaciją, Komisija mano, kad įmonių veikla, prisidedanti prie aplinkai padarytos žalos ištaisymo gerinant užterštos pramoninės įrangos būklę, gali būti priskiriama prie atitinkančios šias nuostatas. Aplinkos atkūrimo sąnaudos yra sąnaudos, atsiradusios dėl senos veiklos. Iš tikrųjų kasybos veiklos nutraukimas išprovokuos vandens lygio pakilimą kasyklose. Tačiau dėl žemės struktūros ir įvairių srovių, dažnai sunku tiksliai nustatyti, iš kurios kasyklos teka vandenys, keliantys grėsmę aplinkai ir kuriuos reikia kontroliuoti. Taigi nustatyti, kas atsakingas už taršą, neįmanoma. Be to, dažnai keitėsi kasyklų savininkai, o kai kurių kasyklų iš viso nėra. Taigi Komisija mano, kad ekonominė atsakomybė negali būti priskirta dabar kasyklas eksploatuojančioms kasybos įmonėms. Todėl pagalbos sistema, skirta finansuoti kasyklų atkūrimo sąnaudas, atitinka reglamento nuostatas.

               (60)

               Kastilija ir Leonas suteikė tokią pagalbą:

                           (eurais)

                           Dosjė

                           Metai

                           Įmonė

                           Pagalba

                           137/01

                           2001

                           Alto Bierzo, SA

                           93 825,20

                           237/01

                           2001

                           Antracitas de Arlanza

                           9 916,70

                           607.2/01

                           2001

                           Carbones San Isidro y María

                           8 119,04

                           1147/01

                           2001

                           Coto Minero del Sil

                           60 101,21

                           2117.1/01

                           2001

                           Unión Minera del Norte

                           55 934,56

                           2117.2/01

                           2001

                           Unión Minera del Norte

                           136 506,80

                           27/02

                           2002

                           Hullera Vasco Leonesa

                           292 504,00

                           137/02

                           2002

                           Alto Bierzo, SA

                           15 879,22

                           1147.1/02

                           2002

                           Coto Minero del Sil

                           68 582,02

                           1147.2/02

                           2002

                           Coto Minero del Sil

                           47 856,86

                     Ši pagalba skirta darbams, susijusiems su aplinkos atkūrimo darbais, ar gargažės krūvų saugumu, su upių vagų apsauga bei sklypų, esančių netoli nuo buvusių kasyklų, atkūrimu. Šiais ypatingais atvejais Komisija mano, kad žala aplinkai padaryta prieš daug metų, kai neegzistavo aplinkos atkūrimo taisyklių, ir kad net negalima tiksliai nustatyti, kas už tai atsakingas. Todėl, Komisijos nuomone, pirmiau minėtos įmonės, kurios dabar eksploatuoja kasyklas, neprivalo padengti šių sąnaudų. Vadovaujantis nuostatų 38 punktu, pagalbos lygis neviršija 100 % tinkamų finansuoti sąnaudų ir nesudaro 15 % visos darbų kainos. Tinkamos finansuoti sąnaudos lygios darbų sąnaudoms, atėmus prisidėsiančią sklypo žemės vertės dalį.

               (61)

               Kastilija ir Leonas suteikė tokią pagalbą:

                           (eurais)

                           Dosjė

                           Metai

                           Įmonė

                           Pagalba

                           2111.1/01

                           2001

                           Unión Minera del Norte

                           109 569,31

                           2111.2/01

                           2001

                           Unión Minera del Norte

                           230 183,55

                           2111.3/01

                           2001

                           Unión Minera del Norte

                           121 656,87

                           2111.4/01

                           2001

                           Unión Minera del Norte

                           303 840,71

                           2111.5/01

                           2001

                           Unión Minera del Norte

                           306 940,49

                           891/02

                           2002

                           Campomanes Hermanos

                           89 232,00

                           2111.1/02

                           2002

                           Unión Minera del Norte

                           35 526,45

                           2111.2/02

                           2002

                           Unión Minera del Norte

                           75 452,05

                           2111.4/02

                           2002

                           Unión Minera del Norte

                           118 602,83

                           2111.5/02

                           2002

                           Unión Minera del Norte

                           205 304,23

                           2111.6/02

                           2002

                           Unión Minera del Norte

                           248 210,85

                           2111.7/02

                           2002

                           Unión Minera del Norte

                           626 746,00

                           211.1/02

                           2002

                           Viloria Hermanos SA

                           87 880,00

                           211.2/02

                           2002

                           Viloria Hermanos SA

                           87 880,00

                     Nors Ispanija pranešime šią pagalbą įvardijo kaip priemones, skirtas padengti išskirtines sąnaudas, susidarančias dėl restruktūrizavimo (Reglamento (EB) Nr. 1407/2002 7 straipsnis), visų pirma ji skiriama aplinkos apsaugai, nes jos tikslas yra žemės atkūrimas kasybos sklypuose ir stacionarių įrenginių nugriovimas, kad būtų sumažintas apleistų anglių kasyklų poveikis aplinkai. Kai šie darbai buvo atliekami, normų dėl šios įrangos rekonstrukcijos nebuvo.

               (62)

               Atsižvelgdama į kasybos darbų specifiką, Komisija mano, kad didelė dalis dabartinės dujų ar vandens taršos, atsirandančios iš kasyklų ar lauke esančių gargažės krūvų, yra praeities paveldas. Taigi daugeliu atveju reikėtų ištaisyti ankstesnės kasybos veiklos poveikį. Pagalba turi būti laikoma sąnaudomis, atsiradusiomis dėl senos veiklos, ir tiksliai nustatyti, kas atsakingas už taršą, neįmanoma. Taigi pagalba yra skirta kasybos regionų aplinkai atkurti. Žalai, kuri buvo padaryta žemei ir paviršiniams bei požeminiams vandenims, yra taikomos reglamento nuostatos. Pagalba neviršija 100 % sąnaudų, kurios gali būti padengtos, ir nesudaro 15 % visos darbų kainos. Tinkamos finansuoti sąnaudos, tai yra darbų sąnaudos, atėmus prisidėsiančią sklypų žemės vertės dalį, taip pat atitinka nuostatas.

               (63)

               Dėl pirmiau išvardytų priežasčių ir išanalizavusi Ispanijos pateiktą informaciją, Komisija daro išvadą, kad pagalbos aplinkos apsaugai sistema yra suderinama su pirmiau minėtais Bendrijos nuostatais.

         4.6.   Pagalbos kasybos sektoriaus darbuotojų mokymui vertinimas

               (64)

               Vadovaujantis Tarybos reglamentu (EB) Nr. 1407/2002 dėl valstybės paramos anglių pramonei, ypač jo 3 straipsnio 1 dalimi ir jos 21 konstatuojamąja dalimi, pagalba mokymui gali būti teikiama atsižvelgiant į Komisijos nustatytus tokių kategorijų paramos teikimo reikalavimus ir kriterijus. Taigi Komisija įvertino šios pagalbos priemonių suderinamumą su Komisijos reglamento (EB) Nr. 68/2001 dėl EB sutarties 87 ir 88 straipsnių taikymo pagalbai mokymui nuostatomis. Ispanija turėjo pranešti apie šias priemones, nes šiame reglamente numatytos sąlygos, dėl kurių atleidžiama nuo išankstinio pranešimo reikalavimo, netaikomos valstybės pagalbai anglių pramonei.

               (65)

               Šios pagalbos atveju:

                           (eurais)

                           Dosjė

                           Metai

                           Įmonė

                           Pagalba

                           183/01

                           2001

                           Carbones de Arlanza SA

                           6 436,84

                           453/01

                           2001

                           Mina Adelina SA

                           4 376,33

                           473/01

                           2001

                           Mina la Sierra SA

                           6 565,49

                           1353/01

                           2001

                           Minas de Valdeloso SL

                           7 867,25

                     Išanalizavusi Ispanijos pateiktą informaciją ir atsižvelgdama į tai, kad ši informacija užtikrino, jog taikant sistemą nebuvo viršytas 4 straipsnyje nustatytas didžiausias pagalbos intensyvumas, Komisija mano, kad Kastilijos ir Leono autonominės bendruomenės suteiktos pagalbos kasybos sektoriaus darbuotojų mokymui priemonės neiškreips konkurencijos ir pagal pirmiau minėtą reglamentą gali būti leidžiamos. Todėl sistema atitinka šį reglamentą.

         4.7.   Pagalbos kasybos saugai vertinimas

               (66)

               Išanalizavusi pagalbą ir Ispanijos pateiktą informaciją, Komisija mano, kad ši pagalba turi būti įvertinta atsižvelgiant į Tarybos reglamentą (EB) Nr. 1407/2002 dėl valstybės paramos anglių pramonei.

               (67)

               Kastilija ir Leonas suteikė tokią pagalbą:

                           (eurais)

                           Dosjė

                           Metai

                           Įmonė

                           Pagalba

                           182/01

                           2001

                           Carbones de Arlanza SA

                           39 630,74

                           452/01

                           2001

                           Mina Adelina SA

                           23 991,44

                           472/01

                           2001

                           Mina La Sierra SA

                           12 020,24

                           502/01

                           2001

                           Minex, SA

                           120 202,42

                           602,1/01-LE

                           2001

                           Carb. San Isidoro y María

                           30 050,61

                           602.3/01 PA

                           2001

                           Carb. San Isidoro y María

                           13 044,13

                           1352/01

                           2001

                           Minas de Valdeloso SL

                           35 520,76

                           452/02

                           2002

                           Mina Adelina SA

                           16 224,00

                           502/02

                           2002

                           Minex SA

                           64 835,64

                           1142/02

                           2002

                           Coto Minero del Sil

                           383 920,19

                     Ši pagalba skirta įmonių sąnaudoms saugos ir sveikatos sąlygoms gerinti. Šios išlaidos nėra susijusios su gaminama produkcija ir yra skirtos investuoti į įrangą ir kasyklų darbo aikšteles. Šiuo atveju Komisija mano, kad skirtos sumos neviršija saugos darbų sąnaudų, todėl šios priemonės atitinka minėto reglamento 7 straipsnyje ir jo priedo 1 dalies g punkte apibrėžtas nuostatas, susijusias su sąnaudų, į kurias nurodyta 7 straipsnyje, apibrėžimu. Taigi Komisija daro išvadą, kad pagalba kasyklų saugai atitinka minėtą reglamentą.

         5.   Išvada

         PRIĖMĖ ŠĮ SPRENDIMĄ:
   1 straipsnis
   2001 ir 2002 metais Ispanijos panaudota pagalbos schema tyrimams ir taikomajai veiklai, aplinkos apsaugai, kasybos sektoriaus darbuotojų mokymui ir kasybos saugai Kastilijos ir Leono autonominės bendruomenės anglies kasybos įmonėms pagal 2000 m. gruodžio 19 d. ir 2001 m. gruodžio 19 d. Regioninės pramonės, prekybos ir turizmo tarybos sprendimus dėl kasybos skatinamųjų priemonių suteikimo, remiantis Sutarties 87 straipsnio 3 pastraipos nuostatomis, yra suderinama su bendrąja rinka.
   2 straipsnis
   Šis sprendimas skirtas Ispanijos Karalystei.

      Priimta Briuselyje, 2004 m. kovo 30 d.

            Komisijos vardu

         Loyola DE PALACIO

            Pirmininko pavaduotojas

      (1)  OL C 105, 2003 5 1, p. 2.

      (2)  OL L 329, 1993 12 30, p. 12.

      (3)  OL L 83, 1999 3 27, p. 1. Reglamentas su paskutiniais pakeitimais padarytais 2003 m. Stojimu aktu. Šiuo atveju žr. Komisijos komunikatą dėl kai kurių verslo aspektų traktavimo, nustojus galioti EAPB Sutarčiai (OL C 152, 2002 6 26, p. 5).

      (4)  OL C 105, 2003 5 1, p. 2.

      (5)  OL L 205, 2002 8 2, p. 1. Reglamentas su paskutiniais pakeitimais padarytais 2003 m. Stojimo aktu. Žr. Komisijos komunikato dėl kai kurių verslo aspektų traktavimo nustojus galioti EAPB Sutarčiai 47 punktą.

      (6)  OL C 45, 1996 2 17, p. 5.

      (7)  OL C 48, 1998 2 13, p. 2.

      (8)  OL C 111, 2002 5 8, p. 3.

      (9)  OL C 37, 2001 2 3, p. 3.

      (10)  OL L 10, 2001 1 13, p. 20. Reglamentas su paskutiniais pakeitimais, padarytais Reglamentu (EB) Nr. 363/2004 (OL L 63, 2004 2 28, p. 20).

      (11)  OL L 303, 1998 11 13, p. 57.


title: 2012/594/ES: 2012 m. gegužės 10 d. Europos Parlamento sprendimas dėl Eurojusto 2010 finansinių metų biudžeto įvykdymo patvirtinimo

text:
17.10.2012

               LT

               Europos Sąjungos oficialusis leidinys

               L 286/267

         EUROPOS PARLAMENTO SPRENDIMAS
   2012 m. gegužės 10 d.
   dėl Eurojusto 2010 finansinių metų biudžeto įvykdymo patvirtinimo
   (2012/594/ES)
   EUROPOS PARLAMENTAS,

               —

               atsižvelgdamas į Eurojusto 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Eurojusto 2010 finansinių metų metinių finansinių ataskaitų su Eurojusto atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2002 m. vasario 28 d. Tarybos sprendimą 2002/187/TVR, įkuriantį Eurojustą siekiant sustiprinti kovą su sunkiais nusikaltimais (3), ypač į jo 36 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7-0128/2012),

               1.

               patvirtina Eurojusto administracijos direktoriui, kad Eurojusto 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Eurojusto administracijos direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 140.

      (2)  OL L 248, 2002 9 16, p. 1.

      (3)  OL L 63, 2002 3 6, p. 1.

      (4)  OL L 357, 2002 12 31, p. 72.
   PRIEDAS

      PASTARŲJŲ METŲ EUROPOS PARLAMENTO REKOMENDACIJOS

               Eurojustas

               2006 m.

               2007 m.

               2008 m.

               2009 m.

               Veikla

               Nepateikta

               Eurojusto veiklos rezultatus sunku vertinti dėl to, kad stinga rodiklių, yra naudotojų pasitenkinimo kiekybinio vertinimo trūkumų ir nėra derinami biudžetas ir darbo programa.

               Ragina Agentūrą pateikti biudžeto įvykdymą tvirtinančiai institucijai informaciją apie pagrindinius veiklos rodiklius ir jų sąsajas su Agentūros tikslais, biudžetu ir darbo programa.

               Asignavimų perkėlimas į kitą laikotarpį

               Tiksliai nesilaikoma metinio periodiškumo ir specifikacijų principų: iš biudžeto valdymo informacijos matyti, kad atlikta daug asignavimų perkėlimų tarp biudžeto eilučių ir daugeliu atveju pagrindžiamoji dokumentacija nebuvo pakankamai išsamiai nurodyta.

               Tiksliai nesilaikyta metinio periodiškumo principo; daug perkėlimų į kitą laikotarpį ir programavimo bei priežiūros trūkumai (biudžetas: 18 900 000 EUR; asignavimai: 18 000 000 EUR; perkėlimai į kitą laikotarpį: 5 200 000 EUR).

                           —

                           Tiksliai nesilaikyta metinio periodiškumo principo; būta daug asignavimų, kurie buvo perkelti iš ankstesnių metų ir tada atšaukti (1 000 000 EUR, arba 25 %, į kitą laikotarpį perkeltų asignavimų).

                           —

                           Eurojustas nuolat turi daug grynųjų pinigų (2008 m. gruodžio mėn.: 4 612 878,47 EUR).

                           —

                           Audito Rūmai nepateikė pastabų dėl 2009 m. perkeltų asignavimų ir panaikintų asignavimų lygio.

                           —

                           Ragina Agentūrą informuoti biudžeto įvykdymą tvirtinančią instituciją, kokių veiksmų imtasi siekiant išvengti asignavimų perkėlimo į kitą laikotarpį – tai buvo problema, kuri kartojosi per ankstesnes biudžeto įvykdymo patvirtinimo procedūras.

               Viešųjų pirkimų procedūros

               Viešųjų pirkimų procedūrų trūkumai.

               Dvejų ankstesnių metų viešųjų pirkimų procedūrų trūkumai (t. y. kad Agentūra pratęsė esamas sutartis pažeisdama taisykles).

               Viešųjų pirkimų procedūrų trūkumai per pastaruosius trejus metus: daugelio viešųjų pirkimų atveju prieš pradedant viešųjų pirkimų procedūrą nebuvo atliekamas pradinis rinkos vertės įvertinimas; sutarčių vykdymo priežiūros ir viešųjų pirkimų planavimo trūkumai; ragina Agentūrą informuoti biudžeto įvykdymą tvirtinančią instituciją apie planuojamas šių trūkumų pašalinimo priemones.

               Džiaugiasi, kad Agentūra nustatė priemones, kurias taikant bus galima įvertinti atitinkamų produktų ir (arba) paslaugų rinkos vertę prieš pradedant viešųjų pirkimų procedūrą; mano, kad ši iniciatyva svarbi ir ją taip pat turėtų taikyti kitos agentūros; be to, palankiai vertina Agentūros 2009 m. viešųjų pirkimų planą, kuriuo vadovaujantis Eurojusto skyriams ir tarnyboms buvo daug lengviau tvarkyti savo konkursus; mano, kad šios iniciatyvos gerina įgaliojimus suteikiančio pareigūno vadovavimą ir kontrolę.

               Žmogiškieji ištekliai

               Nepateikta

                           —

                           Įdarbinimo procedūrų trūkumai.

                           —

                           Sumažinti laisvų darbo vietų rodiklį nuo 34 % 2007 m. pabaigoje iki 25 % 2008 m. pabaigoje.

                           —

                           Įdarbinimo planavimo trūkumai.

                           —

                           Įdarbinimo procedūrų planavimo ir vykdymo trūkumai: 26 % darbo vietų vis dar laisvos.

                           —

                           Eurojustas nesilaikė konkretumo principo.

                           —

                           Ragina Agentūrą informuoti biudžeto įvykdymą tvirtinančią instituciją apie jos naują įdarbinimo procedūrą.

                           —

                           Audito Rūmai pažymi įdarbinimo procedūros planavimo ir vykdymo trūkumus (24 % darbo vietų lieka laisvos).

                           —

                           Ragina Agentūrą parengti išsamų įdarbinimo planą siekiant žymiai sumažinti laisvų darbo vietų skaičių ir apie tai informuoti biudžeto įvykdymo patvirtinimo instituciją.

                           —

                           Ragina Agentūrą sumažinti laikinųjų darbuotojų skaičių iki VAT rekomenduoto skaičiaus.

                           —

                           Išreiškia susirūpinimą dėl to, kad Audito Rūmai pranešė, jog tris iš šešių vidurinės grandies vadovų etatų Agentūroje buvo užėmę tas pareigas laikinai einantys darbuotojai.

               Vidaus auditas

               Nepateikta

               Nepateikta

               Ragina Agentūrą įgyvendinti 26 iš 26 rekomendacijų, kurias pateikė Vidaus audito tarnyba; ragina Agentūrą nedelsiant įgyvendinti šias rekomendacijas dėl žmogiškųjų išteklių valdymo: parengti trumpojo laikotarpio planą šiuo metu neužimtoms darbo vietoms užpildyti; pakeisti Žmogiškųjų išteklių skyriaus struktūrą; sumažinti laikinųjų darbuotojų skaičių; tobulinti įdarbinimo procedūrą; patvirtinti įgyvendinimo taisykles, reglamentuojančias karjeros raidą; užtikrinti atrankos komisijos narių nepriklausomumą; taip pat užtikrinti tinkamą viešųjų pirkimų procedūrų įgyvendinimą.

               Ragina Agentūrą informuoti biudžeto įvykdymą tvirtinančią instituciją apie vėlavimo įgyvendinti VAT 2008 m. gruodžio 31 d. rekomendacijas priežastis ir nedelsiant imtis veiksmų dėl įdarbinimo procedūros tobulinimo, sumažinant laikinųjų darbuotojų skaičių, pertvarkant Žmogiškųjų išteklių skyrių, parengiant žmogiškųjų išteklių valdymo planą, gerinant veiklos žmogiškųjų išteklių srityje priežiūrą ir patikrinant išimčių registro turinį.

          ---documentbreak---

               17.10.2012

               LT

               Europos Sąjungos oficialusis leidinys

               L 286/268

         EUROPOS PARLAMENTO REZOLIUCIJA
   2012 m. gegužės 10 d.
   su pastabomis, sudarančiomis neatskiriamą sprendimo dėl Eurojusto 2010 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Eurojusto 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Eurojusto 2010 finansinių metų metinių finansinių ataskaitų su Eurojusto atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2002 m. vasario 28 d. Tarybos sprendimą 2002/187/TVR, įkuriantį Eurojustą siekiant sustiprinti kovą su sunkiais nusikaltimais (3), ypač į jo 36 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7-0128/2012),

               A.

               kadangi Audito Rūmai pranešė, kad jiems pateiktas pagrįstas patikinimas, jog Eurojusto 2010 finansinių metų metinės ataskaitos yra patikimos ir pagal jas atliktos finansinės operacijos yra teisėtos ir tvarkingos,

               B.

               kadangi Parlamentas 2011 m. gegužės 10 d. priėmė sprendimą dėl patvirtinimo Eurojusto administracijos direktoriui, kad Eurojusto 2009 finansinių metų biudžetas įvykdytas (5), ir prie biudžeto įvykdymo patvirtinimo pridėtoje savo rezoliucijoje Parlamentas, be kita ko:

                           —

                           ragino Agentūrą informuoti biudžeto įvykdymą tvirtinančią instituciją apie tai, kokių veiksmų imtasi siekiant išvengti asignavimų perkėlimo į kitą laikotarpį,

                           —

                           pareiškė esąs susirūpinęs dėl to, kad Audito Rūmai vėl nustatė įdarbinimo procedūrų planavimo ir vykdymo trūkumų; ypač atkreipė dėmesį į vis dar per didelį laisvų darbo vietų procentą (24 %), nors jis ir sumažėjo lyginant su 2008 m. (26 %) ir 2007 m. (33 %),

                           —

                           paragino Agentūrą nedelsiant imtis veiksmų siekiant pagerinti įdarbinimo procedūrą, sumažinti laikinųjų darbuotojų skaičių, pertvarkyti Žmogiškųjų išteklių skyrių, parengti žmogiškųjų išteklių valdymo planą, sustiprinti Žmogiškųjų išteklių skyriaus veiklos kontrolę ir persvarstyti išimčių registro turinį;

               C.

               kadangi Agentūros 2010 finansinių metų biudžetas buvo 32 300 000 EUR, t. y. 14,5 % didesnis nei 2009 finansiniais metais,

               D.

               kadangi Sąjungos įnašas į Agentūros biudžetą 2010 m. buvo 30 163 220 EUR, palyginti su 24 799 400 EUR 2009 m. (6), ir tai rodo, kad jis padidėjo 21,62 %;

      Biudžeto ir finansų valdymas

               1.

               atsižvelgdamas į metinę veiklos ataskaitą pažymi, kad 2010 m. Agentūra įvykdė 97,8 % veiklos biudžeto įsipareigojimų asignavimų; visų pirma pažymi, kad palyginti su 2009 m. įvykdytas biudžetas padidėjo:

                           —

                           pagal 1 antraštinę dalį (Personalo išlaidos) – 18,6 %,

                           —

                           pagal 2 antraštinę dalį (Administravimas) – 6 %,

                           —

                           pagal 3 antraštinę dalį (Veiklos išlaidos) – 34 %;

               2.

               patvirtina, kad Komisija skyrė Agentūrai 2 159 000 EUR dalyvauti baudžiamosios teisenos programose (jungtinės tyrimų grupės), ir 2010 m. Agentūra gavo 95 % šios sumos;

      Asignavimų pervedimai ir perkėlimas į kitą laikotarpį

               3.

               atsižvelgdamas į metinę veiklos ataskaitą nustato, kad 2010 m. biudžete atlikti šeši perkėlimai;

               4.

               atsižvelgdamas į metinę veiklos ataskaitą nustato, kad automatiškai į kitą laikotarpį perkeliamų įsipareigojimų asignavimų (neįskaitant dotacijų) padaugėjo nuo 16 % 2009 m. iki 20 % 2010 m., 2010 m. iš viso perkelta 6 100 000 EUR;

               5.

               ragina Agentūrą informuoti biudžeto įvykdymą tvirtinančią instituciją, kokių veiksmų imtasi siekiant išvengti asignavimų perkėlimo į kitą laikotarpį; yra itin susirūpinęs dėl pernelyg didelių perkėlimų į kitą laikotarpį III antraštinėje dalyje, kurie sudarė 38 % viso III antraštinės dalies biudžeto, ir pabrėžia, kad Audito Rūmai kelerius metus pabrėžė šį trūkumą;

               6.

               apgailestauja, kad didelė dalis veiklos išlaidų perkelta į 2011 m.; atkreipia dėmesį į Agentūros atsakymą, kad šią padėtį labiausiai nulėmė organizacinės struktūros persvarstymo projektas, nauja kompiuterinė infrastruktūra ir su duomenų tvarkymu susijusios išlaidos; palankiai vertina priemones, kurių Agentūra ketina imtis 2012 m., ypač tai, kad bus rengiami specialūs kiekvieno skyriaus viešųjų pirkimų planai; ragina Agentūrą nebedelsti ir įgyvendinti šias priemones; teigiamai vertina patikinimą, kad prasidėjus metams bus kuo anksčiau išduoti būtini viešųjų pirkimų leidimai ir prisiimti susiję įsipareigojimai, ir ragina Agentūrą laikytis šio patikinimo;

      Viešųjų pirkimų procedūros

               7.

               atsižvelgdamas į metinę veiklos ataskaitą patvirtina, kad 2010 m. užbaigtos devynios atviros procedūros, septynios derybų procedūros, trys tarpinstitucinės procedūros ir viena jungtinė procedūra su tarptautine organizacija ir sudarytos 29 naujos sutartys;

               8.

               patvirtina Audito Rūmų pastebėjimus, kad vienu atveju vertinimo komitetas nepritaikė konkurso specifikacijose nurodytų vertinimo koeficientų; todėl ragina Agentūrą užkirsti kelią kitoms panašioms klaidoms ir užtikrinti, kad vykdant konkursą būtų laikomasi procedūros kokybės standartų;

      Išimčių registras

               9.

               atsižvelgdamas į metinę veiklos ataskaitą nustato, kad 2010 m. į išimčių registrą įtraukti šeši nauji sprendimai dėl išimčių; keturi iš jų yra susiję su biudžeto, finansų ir viešųjų pirkimų klausimais, o du susiję su žmogiškaisiais ištekliais;

               10.

               visų pirma pažymi, kad biudžeto, finansų ir viešųjų pirkimų klausimais keturios išimtys susijusios su:

                           —

                           teisės atlikti pervedimus pagal Eurojusto finansinio reglamento 23 straipsnio 1 dalį suteikimu,

                           —

                           Eurojusto finansinio reglamento 75 straipsniu ir Eurojusto dotacijos skyrimu – Europos teisminiu tinklu – ir kad išimties galiojimo laikotarpis baigėsi 2010 m. gruodžio 31 d.,

                           —

                           sutarties, kuri turėjo pasibaigti, termino pratęsimu ir kad klausimas išspręstas 2010 m. gruodžio 27 d. pasirašius naują sutartį po įvykusio konkurso,

                           —

                           2008 m. sprendimu dėl dotacijos skyrimo paskirtos sumos padidėjimu (2008 m.);

                     ragina Agentūrą informuoti biudžeto įvykdymą tvirtinančią instituciją apie padėtį dėl dviejų išimčių, kurios vis dar buvo taikomos 2010 m. pabaigoje;

               11.

               pažymi, kad dvi išimtys žmogiškųjų išteklių srityje susijusios su:

                           —

                           personalo nario paskyrimo pratęsimu, jam laikinai einant skyriaus vadovo pareigas,

                           —

                           laikinu personalo nario perkėlimu tarnybos interesais pagal Tarnybos nuostatų 7 straipsnį,

                     atsižvelgia į Agentūros pareiškimą, kad abu klausimai buvo išspręsti 2010 m. spalio 15 d.;

      Žmogiškieji ištekliai

               12.

               pareiškia esąs susirūpinęs dėl to, kad Audito Rūmai ir vėl nustatė įdarbinimo procedūrų vykdymo trūkumų; ypač atkreipia dėmesį į vis dar didelį laisvų darbo vietų procentą (13 %), nors jis ir sumažėjo, palyginti su 2009 m. (24 %), 2008 m. (26 %) ir 2007 m. (33 %); atitinkamai ragina Agentūrą parengti išsamų įdarbinimo planą siekiant pastebimai sumažinti laisvų darbo vietų skaičių ir apie tai informuoti biudžeto įvykdymo patvirtinimo instituciją;

               13.

               patvirtina Audito Rūmų pastebėjimus, kad nors negali būti įdarbinama pagal rezervo sąrašus, kurių galiojimo laikas pasibaigęs, 2010 m. vienas pareigūnas buvo įdarbintas pagal rezervo sąrašą, kurio galiojimo terminas baigėsi 2009 m. sausio mėn. ir kurio galiojimo termino pratęsimui nebuvo pritarta; ragina Agentūrą užtikrinti, kad visi su įdarbinimu susiję sprendimai būtų tinkamai dokumentuojami, siekiant išvengti, kad to nenutiktų ateityje;

               14.

               apgailestauja dėl to ir ragina Agentūrą atidžiai stebėti visų rezervo sąrašų, kuriais remiantis įdarbinami pareigūnai, galiojimą siekiant ateityje išvengti panašių klaidų; teigiamai vertina Agentūros atsakymą, kuriame pažymima, kad pareigūnai bus įdarbinami pagal rezervo sąrašą tik įvertinus, ar konkretus paskyrimas tinkamas;

               15.

               ragina Agentūrą nutraukti tokią praktiką ir laikytis įdarbinimo taisyklių;

               16.

               apgailestauja, kad vertinimo komitetui nepavyko pritaikyti konkurso specifikacijose nurodytų vertinimo koeficientų; palankiai vertina Agentūros pateiktą informaciją apie tai, kad imtasi priemonių, įskaitant visų dokumentų, susijusių su materialiniu ir komerciniu kiekvieno viešojo pirkimo įvertinimu prieš skiriant bet kokią sutartį, pateikimą administracijos direktoriui; teigiamai vertina Agentūros įsipareigojimą vykdyti teisingas, skaidrias ir kruopščias viešųjų pirkimų procedūras siekiant skatinti organizacijos finansinį patikimumą ir ragina Agentūrą imtis priemonių, kad būtų visapusiškai užtikrintas šio įsipareigojimo vykdymas;

      Veikla

      Organizacinės struktūros peržiūra

               17.

               atsižvelgdamas į metinę veiklos ataskaitą pažymi, kad organizacinės struktūros peržiūra, pradėta 2009 m., buvo tęsiama 2010 m. ir kad buvo parengtas pasiūlymas dėl daugiamečio 2012–2014 m. personalo politikos plano ir 2011 ir 2012 m. personalo planų projektai; taip pat pažymi, kad iki 2010 m. pabaigos konsultavimo bendrovė pateikė išsamų įgyvendinimo etapo planą ir Agentūros kolegija jį galiausiai aptarė ir jam pritarė;

      Finansinė atskaitomybė ir analizė

               18.

               atsižvelgia į Agentūros metinėje veiklos ataskaitoje pateiktą pareiškimą, kad jos Biudžeto, finansų ir viešųjų pirkimų skyrius nustatė pažangesnį finansinės atskaitomybės ir analizės vykdymo skyriaus mastu būdą; supranta, kad dabar skyriaus vadovai gauna visą informaciją dėl išlaidų ir įsipareigojimų pagal biudžeto eilutes ir kad informacija teikiama kas mėnesį ir ketvirtį, darant palyginimus su einamųjų ir ankstesnių metų biudžetu, pamėnesiui ir teikiami suvestiniai duomenys;

               19.

               mano, kad tikslus šio metodo taikymas turėtų užtikrinti geresnį biudžeto ir finansų valdymą; ragina Agentūrą informuoti biudžeto įvykdymą tvirtinančią instituciją apie konkrečius šio metodo taikymo rezultatus;

      Administracijos direktoriaus atsakomybė

               20.

               primena, kad Agentūros administracijos direktorius yra atskaitingas biudžeto įvykdymą tvirtinančiai institucijai už biudžeto įplaukas ir išlaidas ir yra atsakingas už tai, kad būtų nustatyta organizacinė struktūra, įdiegtos vidaus valdymo bei kontrolės sistemos ir procedūros, susijusios su galutinių finansinių ataskaitų, kuriose nėra reikšmingų netikslumų, parengimu, ir užtikrintas šiose ataskaitose atspindimų operacijų teisėtumas ir tvarkingumas;

               21.

               vis dėlto patvirtina Audito Rūmų pastebėjimus, kad administracijos direktorius nėra de facto atsakingas už daugumą kasdienio valdymo sprendimų, kuriuos priima Agentūros kolegija pagal taikomas ją įsteigiančio Sprendimo 2002/187/TVR nuostatas; ragina Agentūrą kuo skubiau išnagrinėti ir persvarstyti klausimą dėl šio neatitikimo; pažymi, kad užsitęsus šiai dviprasmiškai padėčiai minėtasis struktūrinis trūkumas turėtų būti sprendžiamas remiantis būsimuoju nauju Agentūros reglamentu;

               22.

               remdamasis Agentūros pareiškimu, pažymi, kad Kolegija neturi jokių priemonių atitinkamiems administracijos direktoriaus ir Kolegijos vaidmenims ir atsakomybei patikslinti siekiant išspręsti atskaitomybės sutapimo klausimą, tačiau pažymi, kad taikomos priemonės siekiant užtikrinti, kad administracijos direktorius galėtų veikti vykdydamas savo įpareigojimus;

      Metinė darbo programa (MDP)

               23.

               pabrėžia, kaip svarbu sieti Agentūros rodiklius su tikslais, biudžetu ir metine darbo programa, kad suinteresuotosioms šalims būtų sudaryta galimybė vertinti Agentūros veiklą; todėl primygtinai ragina Agentūrą pranešti biudžeto įvykdymą tvirtinančiai institucijai apie pagrindinius Agentūros nustatytus rodiklius ir jų sąsajas su jos tikslais, biudžetu ir metine darbo programa;

               24.

               mano, kad Agentūros vidiniai procesai, kuriais padedama kurti jų MDP, daro didelę įtaką informacijos, kurią Agentūra pateikia savo suinteresuotiesiems subjektams ir biudžeto įvykdymą tvirtinančiai institucijai, patikimumui; todėl primygtinai ragina Agentūrą užtikrinti planų, atitinkamų procedūrų ir gairių nuoseklumą, taip pat pateikti pakankamą MDP reikalingą dokumentaciją, kad būtų informuojama apie visą vykdytą veiklą ir apie kiekvienos rūšies veiklai planuojamus išteklius;

               25.

               yra susirūpinęs, kad steigimo Sprendime 2002/187/TVR neaptartas atsakomybės už metinės darbo programos parengimą ir priėmimą klausimas; mano, kad dėl to gali atsirasti painiavos ir trūkti atsakomybės už MDP parengimą ir priėmimą; taigi ragina Agentūrą greitai pašalinti šį trūkumą ir informuoti biudžeto įvykdymą tvirtinančią instituciją apie veiksmus, kurių ji ėmėsi;

               26.

               ragina Agentūrą nedelsiant imtis veiksmų siekiant užtikrinti, kad nebūtų abejojama jos biudžeto vykdymo teisiniu pagrindu ir kad metinė darbo programa būtų išsami ir joje būtų pateikta visa reikalinga informacija (t. y. informacija apie visas Agentūros vykdomos veiklos rūšis ir planuojamus išteklius pagal veiklą);

               27.

               taip pat ragina Agentūrą nustatyti daugiametį IT strateginį planą operatyvinei ir paramos veiklai;

      Vidaus auditas

               28.

               patvirtina, kad vis dar neįgyvendinta 12 „labai svarbių“ Vidaus audito tarnybos (VAT) rekomendacijų, įskaitant dvi, kurias Agentūra pranešė įgyvendinusi, ir ragina VAT paaiškinti, kokia yra dabartinė padėtis dėl rekomendacijų įgyvendinimo;

               29.

               pažymi, kad aštuonių „labai svarbių“ rekomendacijų įgyvendinimas atidėtas vėlesniam laikui, nei Agentūros nustatytas terminas jos pirminiame veiksmų plane; pažymi, kad šešiais atvejais vėluojama daugiau negu 12 mėnesių ir tai susiję su:

                           —

                           išimčių registro turinio ir jo taisomųjų veiksmų persvarstymu,

                           —

                           žmogiškųjų išteklių valdymo plano parengimu,

                           —

                           veiklos žmogiškųjų išteklių srityje stebėsenos stiprinimu,

                           —

                           laikinųjų darbuotojų skaičiaus mažinimu,

                           —

                           Žmogiškųjų išteklių skyriaus struktūros persvarstymu,

                           —

                           integruotos žmogiškųjų išteklių IT priemonės taikymu;

               30.

               ragina Agentūrą nedelsiant tinkamai išnagrinėti VAT pateiktas rekomendacijas ir informuoti biudžeto įvykdymą tvirtinančią instituciją apie veiksmus, kurių imtasi šiuo požiūriu;

               31.

               atkreipia dėmesį į savo rekomendacijas dėl ankstesnių biudžeto įvykdymo ataskaitų, kaip nurodyta šios rezoliucijos priede;

               32.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos jo 2012 m. gegužės 10 d. (7) rezoliucijoje dėl ES agentūrų veiklos, finansų valdymo ir kontrolės.

      (1)  OL C 366, 2011 12 15, p. 140.

      (2)  OL L 248, 2002 9 16, p. 1.

      (3)  OL L 63, 2002 3 6, p. 1.

      (4)  OL L 357, 2002 12 31, p. 72.

      (5)  OL L 250, 2011 9 27, p. 215.

      (6)  OL L 64, 2010 3 12, p. 1052.

      (7)  Priimti tekstai, P7_TA(2012)0164 (žr. šio Oficialiojo leidinio p. 388).


title: 2010/126/CFSP: 2010 m. kovo 1 d. Tarybos sprendimas 2010/126/BUSP, iš dalies keičiantis Bendrąją poziciją 2009/138/BUSP dėl ribojančių priemonių Somaliui

text:
2.3.2010

               LT

               Europos Sąjungos oficialusis leidinys

               L 51/18

         TARYBOS SPRENDIMAS 2010/126/BUSP
   2010 m. kovo 1 d.
   iš dalies keičiantis Bendrąją poziciją 2009/138/BUSP dėl ribojančių priemonių Somaliui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2002 m. gruodžio 10 d. pagal Jungtinių Tautų Saugumo Tarybos (toliau – JTST) rezoliucijas 733 (1992), 1356 (2001) ir 1425 (2002), susijusias su ginklų embargu Somaliui, Taryba priėmė Bendrąją poziciją 2002/960/BUSP dėl Somaliui taikomų ribojančių priemonių (1).

               (2)

               2009 m. vasario 16 d. Taryba priėmė Bendrąją poziciją 2009/138/BUSP (2), įgyvendinančią JTST Rezoliuciją 1844 (2008), kuria nustatomos ribojančios priemonės tiems, kurie siekia užkirsti kelią ar sutrukdyti taikiam politiniam procesui, arba tiems, kurie pasitelkę jėgą grasina Somalio pereinamojo laikotarpio federalinėms institucijoms ar Afrikos Sąjungos misijai Somalyje (AMISOM), ar imasi veiksmų, kenkiančių stabilumui Somalyje ar regione.

               (3)

               2009 m. gruodžio 23 d. Jungtinių Tautų Saugumo Taryba priėmė JTST Rezoliuciją 1907 (2009), kurioje visos valstybės raginamos, derinant veiksmus su nacionalinės valdžios institucijomis, laikantis nacionalinės teisės aktų ir atsižvelgiant į tarptautinę teisę, savo teritorijoje, įskaitant jūrų uostus ir oro uostus, tikrinti visus į Somalį ir iš jo gabenamus krovinius, jei atitinkama valstybė turi patikimos informacijos manyti, kad krovinyje yra prekių, kurias pagal bendrą ir visišką Somaliui taikomą ginklų embargą, nustatytą JTST Rezoliucijos 733 (1992) 5 punktu ir patikslintą bei iš dalies pakeistą vėlesnėmis rezoliucijomis, draudžiama tiekti, parduoti, perduoti ar eksportuoti.

               (4)

               Reikėtų atitinkamai iš dalies pakeisti Bendrąją poziciją 2009/138/BUSP.

               (5)

               Reikia tolesnių Sąjungos veiksmų tam tikroms priemonėms įgyvendinti,

         PRIĖMĖ ŠĮ SPRENDIMĄ:
   1 straipsnis
   Bendroji pozicija 2009/138/BUSP iš dalies keičiama taip:
   Įterpiamas šis straipsnis:

      „3a straipsnis
      1.   Valstybės narės, derindamos veiksmus su nacionalinės valdžios institucijomis, laikydamosi nacionalinės teisės aktų ir atsižvelgdamos į tarptautinę teisę, savo teritorijose, įskaitant jūrų uostus ir oro uostus, tikrina visus į Somalį ir iš jo gabenamus krovinius, jei jos turi patikimos informacijos manyti, kad krovinyje yra prekių, kurias pagal 3 straipsnį draudžiama tiekti, parduoti, perduoti ar eksportuoti.
      2.   Orlaiviams ir laivams, gabenantiems krovinius į Somalį ir iš jo, taikomas reikalavimas iki atvykstant arba iki išvykstant pateikti papildomą informaciją apie visas prekes, atgabentas į valstybę narę arba iš jos išgabentas.
      3.   Valstybės narės, aptikusios prekių, kurias pagal 3 straipsnį draudžiama tiekti, parduoti, perduoti ar eksportuoti, jas konfiskuoja ir pašalina (sunaikindamos ar padarydamos netinkamomis naudoti).“

   2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2010 m. kovo 1 d.

            Tarybos vardu

            Pirmininkas

         D. LÓPEZ GARRIDO

      (1)  OL L 334, 2002 12 11, p. 1.

      (2)  OL L 46, 2009 2 17, p. 73.


title: 2014/784/ES: 2014 m. lapkričio 7 d. Tarybos sprendimas dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (biudžeto eilutės 02.03.01 ir 12.02.01)

text:
13.11.2014

               LT

               Europos Sąjungos oficialusis leidinys

               L 328/41

         TARYBOS SPRENDIMAS
   2014 m. lapkričio 7 d.
   dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (biudžeto eilutės 02.03.01 ir 12.02.01)

      (2014/784/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

               (2)

               pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, EEE susitarimo 31 protokolą;

               (3)

               EEE susitarimo 31 protokole nustatytos bendradarbiavimo konkrečiose srityse, nesusijusiose su keturiomis laisvėmis, nuostatos ir priemonės;

               (4)

               tikslinga tęsti EEE susitarimo susitariančiųjų šalių bendradarbiavimą vykdant veiklą, finansuojamą iš Sąjungos bendrojo biudžeto pagal straipsnius „Vidaus rinkos veikimas ir vystymas, ypač pranešimų apie valstybės pagalbą, sertifikavimo bei sektorių suderinimo srityse“ ir „Vidaus rinkos įgyvendinimas ir vystymas“;

               (5)

               pagal EEE susitarimo 32 protokolo 1 straipsnio 8 dalį šalių bendradarbiavimas turėtų būti tęsiamas po 2013 m. gruodžio 31 d., nepriklausomai nuo to, ar prie šio sprendimo pridėtas EEE jungtinio komiteto sprendimas priimamas arba pranešama apie tai, kad laikomasi šiam EEE jungtinio komiteto sprendimui taikomų konstitucinių reikalavimų (jeigu tokių yra), po 2014 m. liepos 10 d.;

               (6)

               ELPA valstybėse įsteigtiems subjektams turėtų būti suteikta teisė dalyvauti veikloje, kuri prasidės prieš įsigaliojant prie šio sprendimo pridėtam EEE jungtinio komiteto sprendimui. Vykdant tokią po 2014 m. sausio 1 d. prasidėsiančią veiklą patirtos išlaidos gali būti laikomos atitinkančiomis reikalavimus pagal tokias pačias sąlygas, kokios taikomos išlaidoms, kurias patiria Sąjungos valstybėse narėse įsteigti subjektai, su sąlyga, kad EEE jungtinio komiteto sprendimas įsigalios prieš pasibaigiant atitinkamai veiklai;

               (7)

               todėl EEE susitarimo 31 protokolas turėtų būti iš dalies pakeistas, kad toks išplėstas bendradarbiavimas galėtų būti tęsiamas po 2013 m. gruodžio 31 d.;

               (8)

               Sąjungos pozicija EEE jungtiniame komitete turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo, grindžiama prie šio sprendimo pridėtu EEE jungtinio komiteto sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. lapkričio 7 d.

            Tarybos vardu

            Pirmininkas

         P. C. PADOAN

      (1)  OL L 305, 1994 11 30, p. 6.

      (2)  OL L 1, 1994 1 3, p. 3.

      PROJEKTAS
      EEE JUNGTINIO KOMITETO SPRENDIMAS Nr. …/2014
      … m. … … d.
      kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
      kadangi:

                  (1)

                  tikslinga tęsti EEE susitarimo susitariančiųjų šalių bendradarbiavimą vykdant iš Europos Sąjungos bendrojo biudžeto finansuojamą Sąjungos veiklą, susijusią su vidaus rinkos kūrimu, veikimu ir vystymu;

                  (2)

                  tikslinga, kad šis bendradarbiavimas būtų tęsiamas po 2013 m. gruodžio 31 d., nepriklausomai nuo to, ar šis sprendimas priimamas arba pranešama apie tai, kad laikomasi šiam sprendimui taikomų konstitucinių reikalavimų (jeigu tokių yra), po 2014 m. liepos 10 d.;

                  (3)

                  ELPA valstybėse narėse įsteigtiems subjektams turėtų būti suteikta teisė dalyvauti veikloje, kuri prasidės prieš įsigaliojant šiam sprendimui. Vykdant tokią po 2014 m. sausio 1 d. prasidėsiančią veiklą patirtos išlaidos gali būti laikomos atitinkančiomis reikalavimus pagal tokias pačias sąlygas, kokios taikomos išlaidoms, kurias patiria ES valstybėse narėse įsteigti subjektai, su sąlyga, kad šis sprendimas įsigalios prieš pasibaigiant atitinkamai veiklai;

                  (4)

                  todėl EEE susitarimo 31 protokolas turėtų būti iš dalies pakeistas, kad toks išplėstas bendradarbiavimas galėtų būti tęsiamas po 2013 m. gruodžio 31 d.,

            PRIĖMĖ ŠĮ SPRENDIMĄ:
      1 straipsnis
      EEE susitarimo 31 protokolo 7 straipsnis iš dalies keičiamas taip:

                  1.

                  Po 8 dalies įterpiama ši dalis:
                  „9.   Nuo 2014 m. sausio 1 d. ELPA valstybės dalyvauja Sąjungos veikloje, kuri finansuojama pagal šias 2014 finansinių metų Europos Sąjungos bendrojo biudžeto eilutes:

                              —

                                 biudžeto eilutė 02.03.01: „Vidaus rinkos veikimas ir vystymasis, ypač pranešimų, sertifikavimo bei sektorių suderinimo srityse“,

                              —

                                 biudžeto eilutė 12.02.01: „Vidaus rinkos įgyvendinimas ir vystymas“.

                        Vykdant po 2014 m. sausio 1 d. prasidėsiančią veiklą patirtos išlaidos gali būti laikomos atitinkančiomis reikalavimus nuo veiklos pagal dotacijos susitarimą arba atitinkamą dotacijos sprendimą pradžios, su sąlyga, kad EEE jungtinio komiteto sprendimas Nr. …/2014 įsigalios prieš baigiant vykdyti šią veiklą.“

                  2.

                  3 ir 4 dalyse žodžiai „5, 6, 7 ir 8 dalys“ pakeičiami žodžiais „5–9 dalys“.

            2 straipsnis
      Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį (1).
      Jis taikomas nuo 2014 m. sausio 1 d.
      3 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta Briuselyje

               EEE jungtinio komiteto vardu

               Pirmininkas

               EEE jungtinio komiteto

               sekretoriai

         (1)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2008 m. spalio 24 d. Politinio ir saugumo komiteto sprendimas ESPM/1/2008 dėl Europos Sąjungos policijos misijos (ESPM) Bosnijoje ir Hercegovinoje vadovo-policijos komisaro paskyrimo

text:
7.11.2008

               LT

               Europos Sąjungos oficialusis leidinys

               L 298/30

      POLITINIO IR SAUGUMO KOMITETO SPRENDIMAS ESPM/1/2008
   2008 m. spalio 24 d.
   dėl Europos Sąjungos policijos misijos (ESPM) Bosnijoje ir Hercegovinoje vadovo-policijos komisaro paskyrimo
   (2008/835/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio trečią pastraipą,
   atsižvelgdamas į 2007 m. lapkričio 19 d. Bendruosius veiksmus 2007/749/BUSP dėl Europos Sąjungos policijos misijos (ESPM) Bosnijoje ir Hercegovinoje (1), ypač į jų 10 straipsnio 1 dalį,
   kadangi:

               (1)

               Vadovaujantis Bendrųjų veiksmų 2007/749/BUSP 10 straipsnio 1 dalimi, Politinis ir saugumo komitetas (PSK) yra įgaliotas pagal Sutarties 25 straipsnį priimti atitinkamus sprendimus, įskaitant sprendimą dėl misijos vadovo-policijos komisaro skyrimo.

               (2)

               Generalinis sekretorius-vyriausiasis įgaliotinis PSK pasiūlė ESPM vadovu paskirti Stefan FELLER,

         NUSPRENDĖ:
   1 straipsnis
   Stefan FELLER skiriamas Europos Sąjungos policijos misijos (ESPM) Bosnijoje ir Hercegovinoje vadovu-policijos komisaru nuo 2008 m. lapkričio 1 d.
   2 straipsnis
   Šis sprendimas įsigalioja jo priėmimo dieną.
   Jis taikomas iki 2009 m. gruodžio 31 d.

      Priimta Briuselyje, 2008 m. spalio 24 d.

            Politinio ir saugumo komiteto vardu

            Pirmininkė

         C. ROGER

      (1)  OL L 303, 2007 11 21, p. 40.


title: 2002 m. gruodžio 16 d. Tarybos sprendimas dėl 2002 m. spalio 18 d. Pnompenyje parafuoto Europos bendrijos ir Kambodžos Karalystės susitarimo dėl prekybos tekstilės gaminiais pasirašymo Bendrijos vardu ir laikino taikymo

text:
Svarbus teisinis pranešimas

|

32002D1000

Oficialusis leidinys L 349 , 24/12/2002 p. 0066 - 0066

		Tarybos sprendimas2002 m. gruodžio 16 d.dėl 2002 m. spalio 18 d. Pnompenyje parafuoto Europos bendrijos ir Kambodžos Karalystės susitarimo dėl prekybos tekstilės gaminiais pasirašymo Bendrijos vardu ir laikino taikymo(2002/1000/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį, siejant su 300 straipsnio 2 dalies pirmosios pastraipos pirmuoju sakiniu,atsižvelgdama į Komisijos pasiūlymą,kadangi:(1) Komisija Europos bendrijos vardu derėjosi su Kambodžos Karalyste dėl susitarimo dėl prekybos tekstilės gaminiais.(2) Susitarimas buvo parafuotas 2002 m. spalio 18 d.(3) Remiantis abipusiškumu, tikslinga laikinai taikyti šį susitarimą nuo 2003 m. sausio 1 d., kol bus užbaigtos procedūros, reikalingos oficialiam susitarimo sudarymui.(4) Nustačius, kad susitarimas galės būti sudarytas vėliau, jis turėtų būti pasirašytas Bendrijos vardu,NUSPRENDĖ:1 straipsnisBendrijos vardu patvirtinamas Europos bendrijos ir Kambodžos Karalystės susitarimo dėl prekybos tekstilės gaminiais pasirašymas, galiojantis tik priėmus Tarybos sprendimą dėl minėtojo susitarimo sudarymo.Susitarimo tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenis, kuriems suteikiama teisė, sudarius šį susitarimą, jį pasirašyti Bendrijos vardu.3 straipsnisRemiantis abipusiškumu, susitarimas laikinai taikomas nuo 2003 m. sausio 1 d., kol bus užbaigtos procedūros, reikalingos susitarimo sudarymui.Priimta Briuselyje, 2002 m. gruodžio 16 d.Tarybos varduPirmininkasM. Fischer Boel--------------------------------------------------


title: 2005/622/EB: 2005 m. rugpjūčio 5 d. Komisijos sprendimas, kuriuo prisiimami įsipareigojimai, pateikti vykdant antidempingo tyrimą dėl orientuoto grūdėtumo karšto valcavimo prekių iš silicinio elektrotechninio plieno, kurių kilmės šalys yra Jungtinės Amerikos Valstijos ir Rusija, importo

text:
27.8.2005

               LT

               Europos Sąjungos oficialusis leidinys

               L 223/42

      KOMISIJOS SPRENDIMAS

   2005 m. rugpjūčio 5 d.
   kuriuo prisiimami įsipareigojimai, pateikti vykdant antidempingo tyrimą dėl orientuoto grūdėtumo karšto valcavimo prekių iš silicinio elektrotechninio plieno, kurių kilmės šalys yra Jungtinės Amerikos Valstijos ir Rusija, importo
   (2005/622/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1)(toliau – pagrindinis reglamentas), ypač į jo 8 ir 9 straipsnius,
   pasikonsultavusi su Patariamuoju komitetu,
   kadangi:
   A.   TYRIMAS

               (1)

               2004 m. gegužės 28 d. Komisija pranešimu (toliau – pranešimas dėl inicijavimo), paskelbtu Europos Sąjungos oficialiajame leidinyje
                   (2), inicijavo antidempingo tyrimą dėl orientuoto grūdėtumo karšto valcavimo prekių iš silicinio elektrotechninio plieno, kurių kilmės šalys yra Jungtinės Amerikos Valstijos (toliau – JAV) ir Rusija, importo į Bendriją bei tarpinę antidempingo muitų, taikomų tam tikriems orientuoto grūdėtumo lakštams iš elektrotechninio plieno, kurių plotis ne mažesnis kaip 500 mm ir kurių kilmės šalis yra Rusija, peržiūrą.

               (2)

               Atsižvelgiant į poreikį detaliau ištirti tam tikrus tyrimo aspektus ir į pirmiau minėtos tarpinės peržiūros tarpusavio ryšį buvo nuspręsta tęsti tyrimą neįvedant laikinųjų priemonių.

               (3)

               Todėl Komisija toliau tęsė dempingo, žalos ir Bendrijos interesų tyrimą, o galutiniai šio tyrimo metu nustatyti duomenys ir išvados yra išdėstyti Tarybos reglamente (EB) Nr. 1371/2005 (3), kuriuo įvedami galutiniai antidempingo muitai orientuoto grūdėtumo karšto valcavimo gaminių iš silicinio elektrotechninio plieno, kurių kilmės šalys yra Jungtinės Amerikos Valstijos ir Rusija, importui (toliau – galutinis reglamentas).

               (4)

               Tyrimas patvirtino laikinąsias išvadas dėl žalingo svarstomos prekės, kurio kilmės šalis yra Rusija ir JAV, importo dempingo kaina.

         B.   ĮSIPAREIGOJIMAS

               (5)

               Atskleidus galutines išvadas, vienas Rusijos bendradarbiaujantis eksportuojantis gamintojas (Novolipetsk Iron & Steel Corporation) ir vienas JAV bendradarbiaujantis eksportuojantis gamintojas (AK Steel Corporation) pasiūlė įsipareigojimą dėl kainų pagal pagrindinio reglamento 8 straipsnio 1 dalį. Pagal šį įsipareigojimą aptariami eksportuojantys gamintojai pasiūlė parduoti svarstomą prekę nustatytomis arba didesnėmis už nustatytąsias kainomis, pašalinančiomis žalingą dempingo poveikį.

               (6)

               Bendrovės taip pat reguliariai teiks Komisijai išsamią informaciją apie jų eksportą į Bendriją, kad Komisija galėtų veiksmingai stebėti, kaip yra vykdomas įsipareigojimas. Be to, bendrovių pardavimų struktūros pobūdis leidžia Komisijai susidaryti nuomonę, kad įsipareigojimo apėjimo rizika yra nedidelė.

               (7)

               Atsižvelgiant į visa tai, manoma, kad įsipareigojimas yra priimtinas.

               (8)

               Tam, kad Komisija galėtų veiksmingai stebėti, ar bendrovė vykdo savo prisiimtą įsipareigojimą, pateikiant prašymą dėl išleidimo į laisvą apyvartą pagal įsipareigojimą atitinkamai muitinei, atleidimas nuo muito priklausys nuo to, ar pateikiamoje sąskaitoje faktūroje nurodyti bent informaciniai punktai, išvardyti Reglamento (EB) Nr. 1371/2005 priede. Tokia informacija taip pat būtina, kad muitinės galėtų pakankamai tiksliai nustatyti, ar siunta atitinka prekybos dokumentus. Jei tokia sąskaita faktūra nepateikiama arba ji neatitinka muitinei deklaruotos prekės, tuo atveju mokamas atitinkamo dydžio antidempingo muitas.

               (9)

               Nesilaikant įsipareigojimo arba atsisakius jo laikytis, arba įtarus pažeidimą, antidempingo muitas gali būti nustatomas pagal pagrindinio reglamento 8 straipsnio 9 ir 10 dalis,

         NUSPRENDĖ:
   1 straipsnis
   Toliau išvardytų gamintojų pasiūlytas įsipareigojimas, susijęs su šiuo antidempingo tyrimu dėl orientuoto grūdėtumo karšto valcavimo prekių iš silicinio elektrotechninio plieno, kurių kilmės šalys yra Jungtinės Amerikos Valstijos ir Rusija, importo, priimamas.

               Šalis

               Bendrovė

               TARIC papildomas kodas

               Rusija

               Pagaminta ir parduota bendrovės Novolipetsk Iron & Steel Corporation (NLMK) – 2, Metallurgov sq., Lipetsk
               arba
               Pagaminta bendrovės Novolipetsk Iron & Steel Corporation (NLMK) - 2, Metallurgov sq., Lipetsk, o parduota bendrovės Stinol AG – Lugano, Šveicarija, pirmajam nepriklausomam vartotojui Bendrijoje, vykdančiam importo veiklą

               A674

               JAV

               Pagaminta bendrovės AK Steel Corporation – 703, Curtis Street, Middletown, Ohio
               arba
               Pagaminta bendrovės AK Steel Corporation – 703, Curtis Street, Middletown, Ohio, o parduota bendrovės AK Steel BV – Oosterhout, Nyderlandai, pirmajam nepriklausomam vartotojui Bendrijoje, vykdančiam importo veiklą.

               A673

         2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje, 2005 m. rugpjūčio 5 d.

            Komisijos vardu

         Peter MANDELSON

            Komisijos narys

      (1)  OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 461/2004 (OL L 77, 2004 3 13, p. 12).

      (2)  OL C 144, 2004 5 28, p. 2.

      (3)  Žr. šio Oficialiojo leidinio p. 1.